מכרז

רכז/ת חינוך סביבתי  
30% משרה

תנאי סף:

רשאים להשתתף במכרז מציעים העומדים, ביום הגשת ההצעות, בכל הקריטריונים

הבאים:

א. ניסיון מוכח של לפחות שנתיים בתחום חינוך סביבתי/ניהול והטמעה חינוך לקיימות (בהיקף של 10 ש"ש לפחות);

ב. ידע, ניסיון והבנה בתחום החינוך הסביבתי;

ג. יתרון לניסיון באספקת שירותים בתחום החינוך הסביבתי עבור משרד ממשלתי או רשות מקומית;

ה. יכולת ניסוח וכתיבה בעברית, ידע והכרות בתפעול מערכות מחשוב.

להוכחת הניסיון הנדרש, יצרף המציע קורות חיים בהם תובא התייחסות לפעילות בתחום

החינוך הסביבתי ופירוט הכשרות והשתלמויות, ככל וישנן.

כמו כן יצרף המציע המלצות - המעידות על עמידתו בתנאים המוקדמים

קו"ח למייל:eshkol@matnasim.org.il

סגירת מכרז בתאריך: 31/10/19

רכז חינוך סביבתי מבוסס מקום במוסדות חינוך ובקהילה באשכול לשנים תש"פ ותשפ"א.

1. מטרות:
2. חיזוק תחושת השייכות והאחריות לסביבת המגורים וחיזוק הקיימות המקומית.
3. עידוד מוסדות חינוך ורשויות ללמידת חוץ וללמידה של נושאי קיימות וסביבה דרך סוגיות מקומיות. Think global act local.
4. יצירת קשר וחיבור בין מוסדות הלימוד לקהילה ולסביבה הקרובה.
5. העלאת המודעות למפגעי פסולת ומפגעים סביבתיים אחרים בסביבה הקרובה
6. יצירת כוח מקומי של אקטיביזם סביבתי
7. יעדים: א. הקטנת טביעת הרגל האקולוגית של מוסדות החינוך והתושבים

ב. שיפור נראות וניקיון היישובים והשטחים מסביבם.

1. מסגרת התוכנית ותנאים:

הגשת תכנית חינוכית דו שנתית (לשנות הלימודים תש"פ ותשפ"א) במערכת החינוך ובקהילה:

1. ***במערכת החינוך:***
2. הקנית ידע למורים/גננות- הקנית הידע תכלול הכרות עם מושגים כלליים בקיימות ובסביבה, וכן הכרות של צוות המורים עם סביבת בית הספר והיישוב תוך מתן דגש על הסוגיות הסביבתיות הרלוונטיות לסביבה זו. מתוך מטרה לבסס ידע מקומי-סביבתי, חיבור לשיטת הוראה של חינוך מבוסס מקום במערכת הכלל בית ספרית/גנית, וכן יכולות העברת תכנים בנושאים לעיל באופן עצמאי על ידי צוות ההוראה.
3. הקנית ידע לתלמידים (בבתי ספר על יסודיים או בבתי"ס יסודיים/גני ילדים, בהתאמה). במטרה לחבר את התלמידים אל סביבתם הקרובה ברמות השונות (חברתית, פיזית והיסטורית), להכיר סוגיות סביבתיות הרלוונטיות לסביבה הקרובה, ולייצר אמפתיה, אחריות ואכפתיות למרחב הקרוב. ידרשו להיכלל נושאים הקשורים לשמירה על השטחים הפתוחים, המשבר הסביבתי, השפעת האדם על הסביבה, מתח בין שימור לפיתוח, הפחתת פסולת וכדומה, בדגש על הסביבה הקרובה.
4. תכנון סדרת סיורים בסביבה הקרובה/תכנית ללמידת חוץ בנושאים סביבתיים.
5. ליווי מוסדות החינוך בהצגת תוצרים המתייחסים לנושא מקומי סביבתי אותו למדו התלמידים במשך השנה.
6. ***בקהילה***:

יש להציג **תכנית** לאורך השנה, בנושא סביבתי מקומי, המשלבת אוכלוסיות יעד שונות מחוץ למערכת החינוך הפורמלית (נוער, חינוך בלתי פורמלי, משפחות, גיל שלישי, חקלאים, עובדי רשות, תושבים אחרים). מטרת התכנית היא לייצר תושבים מודעים לסביבתם, הפועלים במטרה לשפר את מצב הסביבה במקום מגוריהם, וזאת על ידי חיזוק תחושת השייכות של התושבים למקום הפיזי ולקהילה.